A Bizottság 206/96/EK rendelete

(1996. február 2.)

az 1766/92/EGK tanácsi rendeletnek a minimálár és a burgonyatermelők részére fizetendő kompenzációs ár tekintetében történő alkalmazása, továbbá a burgonyakeményítő-gyártási kvótarendszer létrehozásáról szóló 1868/94/EK tanácsi rendelet alkalmazása részletes szabályainak megállapításáról szóló 97/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1863/95/EK rendelettel [1] módosított, a burgonyakeményítő-gyártási kvótarendszer létrehozásáról szóló, 1994. július 27-i 1868/94/EK tanácsi rendeletre [2] és különösen annak 8. cikkére,

tekintettel a vámraktárakról szóló, 1988. július 25-i 2503/88/EGK tanácsi rendeletre [3] és különösen annak 18. cikkére,

mivel a legutóbb az 1949/95/EK rendelettel [4] módosított 97/95/EK bizottsági rendelet [5] részletes szabályokat állapít meg a legutóbb az 1863/95/EK rendelettel [6] módosított, a burgonyatermelőknek fizetendő minimálár és kompenzációs kifizetések tekintetében az 1766/92/EGK rendelet [7], valamint a burgonyakeményítő-gyártási kvótarendszer létrehozásáról szóló 1868/94/EK tanácsi rendelet végrehajtására;

mivel a vámraktározási eljárás alá vont termékek kizárólag egyes, a legutóbb az 1384/95/EK rendelettel [8] módosított 3665/87/EGK bizottsági rendelet [9] 28. cikkének (4) bekezdésében felsorolt szokásos műveletek hatálya alá vonhatók; mivel a fenti cikkben említett műveletektől eltérő megengedett műveletek meghatározása minden érintett ágazat esetében pontosan megállapításra került;

mivel a jelenlegi raktározási kapacitások jobb kihasználása érdekében az export céljából a raktárban, közraktárban vagy kikötői gabonatárolóban ömlesztve tárolt feldolgozatlan keményítő esetében — az előzetes visszatérítésekre vonatkozó fizetési rendszer alkalmazása során — biztosítani kell a jogot az export-visszatérítésekre alkalmazott nómenklatúra ugyanazon alszáma alá tartozó, különféle árutételek ugyanazon gabonatárolóban vagy raktárban való tárolására; mivel azonban ezt a jogot a közösségi termékekre kell korlátozni;

mivel a 97/95/EK rendelet 16. cikkének (1) bekezdésében megállapított szankciók körét felül kell vizsgálni az új közös vámtarifa értelmében alkalmazandó vámok fényében;

mivel azonkívül a 97/95/EK rendelet meghatározza a teendőket azoknak a keményítőt gyártó vállalkozásoknak az alkontingenseivel kapcsolatban, amelyek egyesülnek, tulajdonost váltanak vagy megszüntetik kereskedelmi tevékenységüket; mivel a burgonyatermelők érdekeit hátrányosan érintő, a vállalkozások egyesüléséből adódó alkontingens-módosításokat el kell kerülni; mivel a tagállamoknak jogot kell adni az alkontingenseknek az egyesülésben közvetlenül érintetteken kívüli, más, keményítőt gyártó vállalkozások számára történő szétosztására is;

mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 97/95/EK rendelet szövege a következőképpen módosul:

1. A 15. cikk a következő, 15a. cikkel egészül ki:

"15a. cikk

Amennyiben egy keményítőgyártó vállalkozás által gyártott feldolgozatlan keményítőt a Tanács 565/80/EGK rendeletében [10] meghatározott előzetes visszatérítés céljából a vámraktározási vagy vámszabad-területi eljárás során ömlesztve tárolják, a keményítő, a 3665/87/EGK rendelet 28. cikk (4) bekezdésében említett műveleteken kívül, összekeverhető az ugyanazon tárolási helyen a visszatérítéseknél használatos nómenklatúra azonos alszáma alá tartozó, azonos technológiai jellemzőkkel rendelkező, az export-visszatérítések engedélyezési feltételeinek megfelelő, és a 3665/87/EGK vagy az 565/80/EGK rendeletben foglalt eljárások alá vont keményítőkkel is."

2. A 16. cikk (1) bekezdése helyébe a következő rendelkezés lép:

"(1) Az 1518/95/EK bizottsági rendelet [*] HL L 147., 1995.6.30., 55. o. mellékletében felsorolt vagy az 1222/94/EK bizottsági rendelet [**] HL L 136., 1994.5.31., 8. o. hatálya alá tartozó feldolgozatlan keményítő vagy valamely származtatott termék esetében az érintett tagállamnak a 14. cikk (1) bekezdése második albekezdésének értelmében a belső piacon értékesítettnek minősülő mennyiségekre a feldolgozatlan keményítő tonnájára számított, valamint az azon gazdasági év során alkalmazandó közös vámtarifa 1108 13 00 vámtarifaszáma alá tartozó keményítő tonnájának 110 százalékával egyenlő átalányösszeget kell kiszabnia, amelynek során a keményítőt vagy a származtatott termékeket gyártották."

3. A 17. cikk a következő (4) bekezdéssel egészül ki:

"(4) Amennyiben, az (1) bekezdés a) pontjának alkalmazását követően, az egyesült, keményítőgyártó vállalkozás vagy vállalkozások üzemeiben megszűnik a termelés, ezáltal súlyosan veszélyeztetve a keményítőgyártás céljára szolgáló folyamatos burgonyatermelést azon a területen, amely korábban e vállalkozást vagy vállalkozásokat ellátta:

- a tagállam utasíthatja az egyesült vállalkozást, hogy engedje át a tagállam részére az eredetileg annak a vállalatnak kiosztott alkvótát, amelynek az üzemei azóta megszüntették a termelést, és

- bármely, az első francia bekezdéssel összhangban átengedett kvótát a tagállam újra kioszthat bármely keményítőt gyártó vállalkozásnak, amely vállalja az adott területen a keményítő gyártását."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Rendelkezéseit 1995. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. február 2-án.

a Bizottság részéről

Franz Fischler

a Bizottság tagja

[1] HL L 179., 1995.7.29., 1. o

[2] HL L 197., 1994.7.30., 4. o

[3] HL L 225., 1988.8.15., 1. o.

[4] HL L 187., 1995.8.8., 6. o.

[5] HL L 16., 1995.1.24., 3. o.

[6] HL L 179., 1995.7.29., 1. o.

[7] HL L 181., 1992.7.1., 21. o.

[8] HL L 134., 1995.6.20., 14. o.

[9] HL L 351., 1987.12.14., 1. o.

[10] HL L 62., 1980.3.7., 5. o.

--------------------------------------------------